**S M E R N I C A**

**Autoškoly SOŠTaAP**

Tento predpis nadobúda platnosť 1.10.2023

V Rimavskej Sobote, dňa Ing. Dagmar Vašová

 riaditeľka SOŠTaAP

## Čl. 1

## Predmet smernice

Táto smernica upravuje pravidlá a podmienky činnosti autoškoly pri  Strednej odbornej škole technickej a agropotravinárskej- Műszaki, Mezőgazdasági és Élelmiszeripari Szakközépiskola, Okružná 61, 979 01 Rimavská Sobota (ďalej len SOŠTaAP) zriaďovateľskej pôsobnosti BBSK.

## Čl. 2

## Základné ustanovenia

1. Autoškola SOŠTaAP poskytuje získanie vodičského oprávnenia skupiny „B“ a „T“.
2. Jeden kurz na získanie vodičského oprávnenia trvá 365 dní.
3. Autoškola SOŠTaAP má vlastnú pečiatku s označením AUTOŠKOLA
4. Pracovníci autoškoly sú:
* Vedúci autoškoly- vyučuje teoretickú časť a aj praktickú časť kurzu autoškoly (trenažér, praktické jazdy na auto cvičisku a v premávke). Je zodpovedný za činnosť autoškoly SOŠTaAP.
* Inštruktori autoškoly- vyučujú praktickú časť kurzu autoškoly (trenažér, praktické jazdy na auto cvičisku a v premávke)
1. Účastníkmi kurzov autoškoly SOŠTaAP sú:
* žiaci školy, ktorí majú v školskom vzdelávacom programe predmet Motorové vozidlá, Dopravná výchova – **školský kurz**
* žiaci ostatných študijných a učebných odborov školy,
* cudzí frekventanti.
1. Technické prostriedky zakúpené cez projekty sú zaradené do majetku HČ (hlavnej činnosti školy) a využívajú ich žiaci v školskom kurze. Technické prostriedky zakúpené z prostriedkov BBSK a vlastných zdrojov sú zaradené do majetku PČ (podnikateľskej činnosti školy) a využívajú ich ostatní frekventanti (žiaci mimo školského kurzu a cudzí frekventanti).
2. Do školského kurzu môžu byť žiaci zapísaní najskôr 12 mesiacov pred dovŕšením 17.roku života.

## Čl. 3

## Prihlásenie do kurzu

1. Frekventant je povinný odovzdať kompletne vyplnenú prihlášku a žiadosť o udelenie vodičského oprávnenia, vrátane lekárskeho potvrdenia o spôsobilosti viesť motorové vozidlá, vedúcemu autoškoly.
2. Pri frekventantoch do 18 rokov je potrebný aj písomný súhlas zákonného zástupcu.
3. Prihlášku je možné získať od vedúceho autoškoly SOŠTaAP.

## Čl. 4

## Cena a spôsob platby

1. Cena jednotlivých kurzov je určená podľa spracovanej kalkulácie- viď. príloha
2. Cena je tvorená z fixných nákladov a variabilných nákladov.
3. Žiaci školy majú možnosť uhrádzať jednotlivé poplatky v troch splátkach- podľa dohodnutého splátkového kalendára.
* Splátka č.1 – pri začatí kurzu
* Splátka č.2 – pred začatím praktickej časti výcviku
* Splátka č.3 – po odjazdení prvej polovice jázd
1. Platbu je potrebné realizovať do pokladne školy, šekom cez poštu alebo na číslo účtu **SK 9081800000007000526194**

s použitím nasledovných údajov:

VS: **číslo faktúry**

Správa pre prijímateľa: **meno a priezvisko žiaka**

1. Žiaci študijného odboru agromechatronik majú zľavu na poplatkoch kurzu skupiny „T“ vo výške **130€** jeden krát počas štúdia.
2. Cena za doplnkové a kondičné jazdy je 20€ za jednu vyučovaciu hodinu.
3. Alikvotná časť finančných prostriedkov sa frekventantovi vráti jedine v prípade zmeny zdravotného stavu, ak lekár na základe diagnózy zakáže vedenie motorových vozidiel alebo pozostalým pri úmrtí frekventanta.

## Čl. 5

## Priebeh kurzu

1. Účastník kurzu autoškoly SOŠTaAP absolvuje úvodné stretnutie. Žiaci školského kurzu ho absolvujú na prvej vyučovacej hodine predmetu motorové vozidlá a dopravná výchova.
2. Po zahájení kurzu bude frekventantovi pridelená prihlasovacia karta, s ktorou absolvuje všetky vyučovacie hodiny teoretickej aj praktickej časti kurzu autoškoly, zároveň získajú aj prihlasovacie údaje do jednotného informačného systému cestnej dopravy.
3. Účastník kurzu absolvuje teoretickú prípravu v rozsahu:
* 32 vyučovacích hodín ( vodičské oprávnenie skupiny B)
* 35 vyučovacích hodín ( vodičské oprávnenie skupiny T)
* 41 vyučovacích hodín ( vodičské oprávnenie skupiny B,T)
1. Účastník kurzu absolvuje praktickú časť povinnej údržby v rozsahu:
* 3 vyučovacích hodín – praktická údržba traktor
* 1 vyučovacia hodina – praktická údržba osobné auto
1. Účastník kurzu absolvuje praktickú časť výuky na trenažéry v rozsahu:
* 4 vyučovacích hodín- žiaci školského kurzu na skupinu vodičského oprávnenia skupiny B
1. Účastník kurzu absolvuje praktickú časť jazdy pre vodičské oprávnenie skupiny B v rozsahu:
* 4 vyučovacích hodín na auto cvičisku - žiaci školského kurzu
* 8 vyučovacích hodín na auto cvičisku – ostatní frekventanti
* 24 vyučovacích hodín v premávke
* 6 vyučovacích hodín „flexi“
1. Účastník kurzu absolvuje praktickú časť jazdy pre vodičské oprávnenie skupiny T v rozsahu:
* 4 vyučovacích hodín na auto cvičisku – ostatní frekventanti
* 6 vyučovacích hodín v premávke
* 3 vyučovacích hodín „flexi“
1. Účastník kurzu absolvuje praktickú časť jazdy pre vodičské oprávnenie skupiny B a T v rozsahu: **žiaci školského kurzu**
* 4 vyučovacích hodín na auto cvičisku
* 8 vyučovacích hodín na auto cvičisku
* 30 vyučovacích hodín v premávke
* 9 vyučovacích hodín „flexi“

 **ostatní frekventanti**

* 12 vyučovacích hodín na auto cvičisku
* 30 vyučovacích hodín v premávke
* 9 vyučovacích hodín „flexi“
1. Neoddeliteľnou súčasťou kurzov autoškoly SOŠTaAP je povinné absolvovanie kurzu prvej pomoci v organizácii ktorá má na to licenciu. Kurzu prvej pomoci si dohodne a poplatok hradí uchádzač sám. ( Nie je to v poplatkoch uhradených v škole).
2. Po uhradení všetkých poplatkov, absolvovaní vyučovacích hodín teoretickej a praktickej časti kurzu, absolvovaní kurzu prvej pomoci je kurz ukončený a účastník sa stáva absolventom kurzu a môže sa zúčastniť skúšok pre získanie vodičského oprávnenia.

## Čl. 6

## Záverečná skúška

1. O termíne skúšok a počte skúšaných absolventov v jeden deň rozhoduje okresný inšpektorát v Rimavskej Sobote.
2. Absolvent musí mať v deň skúšok min. 17 rokov.
3. Absolvent kurzu je povinný po absolvovaní kurzu zaplatiť správny poplatok vo výške 1 € na riadny termín skúšky z odbornej spôsobilosti.
4. Absolvent školského kurzu je povinný pred skúškou zaplatiť poplatok za kolok vo výške 8 € za jednotlivé skupiny vodičských oprávnení. Ostatní absolventi platia poplatok za kolok vo výške 33€ za jednotlivé skupiny vodičských oprávnení.
5. Záverečná skúška z odbornej spôsobilosti pozostáva z 3 častí:
* 1.časť- test z pravidiel cestnej premávky
* 2.časť- praktická skúška na auto cvičisku
* 3.časť- jazda v premávke
1. Absolvent sa stáva držiteľom vodičského oprávnenia po úspešnom absolvovaní všetkých troch častí skúšky.
2. Absolvent kurzu má k dispozícii 4 termíny pre úspešné zvládnutie záverečnej skúšky z odbornej spôsobilosti.
3. Pokiaľ absolvent niektorú časť skúšky neurobí úspešne, v skúške ďalej nepokračuje. Skúšku absolvuje v prvom opravnom termíne po opätovnom zaplatení poplatku za kolok vo výške 8 € a ceny opravnej skúšky v sume 20 € za každú kondičnú jazdu.
4. Ak skúšku ani v prvom opravnom termíne nevykoná úspešne , koná ju v druhom opravnom termíne po opätovnom zaplatení poplatku za kolok vo výške 8 € a ceny opravnej skúšky v sume 20 € za každú kondičnú jazdu.
5. Ak skúšku ani v druhom opravnom termíne nevykoná úspešne , koná ju v treťom opravnom termíne po opätovnom zaplatení poplatku za kolok vo výške 8 € a ceny opravnej skúšky v sume 20 € za každú kondičnú jazdu.
6. Žiaci školského kurzu študijného odboru Agomechatronik, ak nezískajú úspešne vodičské oprávnenie do skončenia kurzu musia do pokladne školy vrátiť zľavňový príspevok vo výške 130€, ktorý za nich uhradila škola.
7. Ak absolvent školského kurzu autoškoly SOŠTaAP neprospeje ani v treťom opravnom termíne, musí po uplynutí zákonnej lehoty opäť absolvovať celý kurz vrátane všetkých poplatkov.

Schválené v Rimavskej Sobote

 ...............................................

dňa ...................... Ing. Dagmar Vašová

 riaditeľka SOŠTaAP